Δημήτρης Σεβαστάκης

Ο Δημήτρης Σεβαστάκης είναι Έλληνας πανεπιστημιακός και πολιτικός. Διετέλεσε βουλευτής Σάμου (μονοεδρική εκλογική Περιφέρεια) από τις 25 Ιανουαρίου 2015 έως και τις 07 Ιουλίου 2019 με τον ΣΥΡΙΖΑ. Στις βουλευτικές εκλογές του Ιουλίου 2019 δεν συμμετείχε ως υποψήφιος βουλευτής. 

Γεννήθηκε το 1960 στη Σάμο και σπούδασε ζωγραφική στην Ανωτάτη Σχολή Καλών Τεχνών. Έργα του έχουν εκτεθεί σε μουσεία και καλλιτεχνικούς χώρους. Από το 2000 διδάσκει στη σχολή Αρχιτεκτόνων Μηχανικών του Εθνικού Μετσοβίου Πολυτεχνείου και σήμερα είναι αναπληρωτής καθηγητής. Ο πατέρας του ήταν ο συγγραφέας και βουλευτής Αλέξης Σεβαστάκης.

Πολιτική σταδιοδρομία
Από το 2014 είναι συντονιστής του τμήματος Πολιτισμού του ΣΥΡΙΖΑ.

Εξελέγη βουλευτής Σάμου με τον ΣΥΡΙΖΑ στις εκλογές του Ιανουαρίου και του Σεπτεμβρίου του 2015.

Παραπομπές

Έλληνες ζωγράφοι
Μέλη Εθνικού Μετσόβιου Πολυτεχνείου
Βουλευτές εκλεγμένοι με τον ΣΥΡΙΖΑ
Βουλευτές Σάμου